RRB Group D: रेलवे ने स्वीकार किए कई उम्मीदवारों के एप्लीकेशन, लोगों ने एनडीटीवी को किया धन्यवाद  
रेलवे ने एप्लीकेशन रिजेक्ट पर अंतिम फैसला जारी कर दिया है.
कई उम्मीदवारों के एप्लीकेशन स्वीकार हो गए हैं.
उम्मीदवारों ने एनडीटीवी को धन्यवाद दिया है.
इस मामले पर हमने लगातार रेलवे के अधिकारियों से अपडेट लिया. एप्लीकेशन रिजेक्ट मामले पर जब कोई नोटिस नहीं आया तो 10 अगस्त 2019 को NDTV Khabar ने ये खबर प्रकाशित की थी कि रेलवे ने 4 लाख एप्लीकेशन रिजेक्ट मामले पर अब तक कोई जवाब नहीं दिया है. इस खबर के प्रकाशित होने के दूसरे दिन रेलवे ने 11 अगस्त की शाम को आरआरबी वेबसाइट्स पर नोटिस जारी किया. जिसके बाद उम्मीदवारों को शिकायत दर्ज करने का मौका मिला. 
इतना ही नहीं एनडीटीवी के वरिष्ठ पत्रकार रवीश कुमार ने इस मामले को प्राइम टाइम में दिखाया और कई बार इस पर फेसबुक पोस्ट भी की. आपको बता दें कि ग्रुप डी के 1 लाख से ज्यादा पदों पर भर्ती के लिए 1 करोड़ 15 लाख लोगों ने आवेदन किया है, इनमें से 4 लाख के एप्लीकेशन रिजेक्ट हुए थे. अब लाखों उम्मीदवारों के एप्लीकेशन स्वीकार हो गए हैं.